Алашара ахә ахызшәаауа быжьнызқьҩык рҟынӡа азинҷыда рымоуп
"Аибашьра ашьҭахьтәи аамҭақәа рзы ахырхарҭақәа зегь рыла мааҭк арҭ азинҷыдақәа рцынхәрас аҳәынҭқарраҟынтә иаҳмоуцт. Ари иашам. Аҳәынҭқарра атәылауаа азинҷыда рнаҭозар, уи акала иханарҭәаароуп. Ҳара анхамҩатә ргыларақәа азинҷыдақәа рзы аҳәынҭқарратә хыдҵақәа ирыҵаҳҵеит шықәсыла ртарифқәа мԥсахуа. Уажәы иаабоит асистема аус шамуа", - ҳәа лҳәеит аилацәажәараҟны Аԥсны аԥыза-министр ихаҭыԥуаҩ, аекономика аминистр Кристина Озган.